Hahm Eun-jung. Hahm Eun-jung (1988-yil 12-dekabrda tugʻilgan), Eunjung va Elsi nomi bilan tanilgan, — janubiy koreyalik qoʻshiqchi va aktrisa. 1995-yilda "Little Miss Korea" tanlovida gʻolib chiqib, oʻsha yili "New Generation of Adults" (1995) teledramasi bilan u yetti yoshligida aktrisa sifatida debyut qilgan. Oʻshandan beri u filmlarda, teleseriallarda bir nechta kichik rollarni ijro etdi, shuningdek, turli tijorat filmlarida suratga tushdi. Uch yillik mashgʻulotlardan soʻng u 2009-yil iyul oyida Janubiy Koreyaning "T-ara" qizlar guruhi aʼzosi sifatida ilk namoyishini qilgan. U Elsi ismli yakkaxon ijrochi sifatida 2015-yil 7-may kuni "I’m Good" mini-albomi bilan debyut qilgan. Faoliyati. 2007-yilda Hahm turli xil kliplarda, xususan "SG Wannabe" vokal guruhining 2007-yilgi "Story In New York" albomidagi „Gasiri“ („가시리“) klipida paydo boʻlgan. Oʻsha yilning oxirida u "FT Island" rok guruhining „Thunder“ („천둥“), „Only One Person“ („한사람만“) va „A Manʼs First Love Follow Him To The Grave“ („남자의 첫사랑은 무덤까지 간다“) kliplarida ham suratga tushgan. U shuningdek, 2008-yilda qoʻrqinchli "Death Bell" filmida oʻz oʻqituvchisi tomonidan oʻldirilgan talaba rolini ijro etgan. Hamning mashhurligi 2011-yilda, "Dream High" oʻsmirlar uchun boʻlgan dramada rol ijro etganida oʻsishni boshlagan. Drama muvaffaqiyatli boʻlib, mahalliy tomoshabinlar tomonidan reytingi yuqori boʻlgan, shuningdek, boshqa mamlakatlarda mashhurlikka erishgan va bir nechta xalqaro mukofotlarni qoʻlga kiritgan. 2011-yildan 2012-yilgacha u MBCning "We Got Married" dasturiga qoʻshilgan va aktyor Li Jang-woo bilan birga suratga tushgan. U „Eng yaxshi yangi aktrisalar“ sifatida "MBC Entertainment" mukofotini qoʻlga kiritgan. Keyin Hahm "The King of Legend" va "Insu, The Queen Mother" nomli tarixiy dramalarida rol ijro etgan. 2021-yil fevral oyidan boshlab u KBS1 telekanalida 2021-yil 29-martda namoyish etiladigan "A Fool’s Dream" teledramasida bosh rolni ijro etadi. 2021-yil 15-iyulda Hahm shartnomasi muddati tugaganidan keyin Cabin 74 kompaniyasini tark etgan. 2021-yil 27-sentyabrda Hahm Management Koo bilan shartnoma imzolagan.